Anexa nr.5

la Hotărîrea Guvernului

nr.650 din 12 iunie 2006

**Condiţiile specifice de salarizare, salariile de funcţie şi categoriile de salarizare pentru funcționarii publici cu statut special din Administrația Națională a Penitenciarelor**

**1.** Salariile de funcţie pentru corpul de ofiţeri din aparatul central al Administrației Naționale a Penitenciarelor se stabilesc conform tabelului nr.1 din prezenta anexă.

**2.** Categoriile de salarizare pentru funcționarii publici cu statut special ale sistemului administrației penitenciare se stabilesc conform tabelului nr.2 din prezenta anexă.

**21.** Categoriile de salarizare pentru funcționarii publici cu statut special ale sistemului administrației penitenciare nu se micşorează în cazurile în care numărul de persoane deţinute în instituţiile penitenciare se micşorează ca urmare a micşorării plafonului de detenţie, în decursul a unui an.

**3.** Funcționari publici cu statut special ale Administrației Naționale a Penitenciarelorbeneficiază, suplimentar la sporurile, suplimentele şi indemnizaţiile prevăzute în prezenta hotărîre, de sporuri la salariul de funcţie:

pentru condiţii deosebite de activitate în sistemul administrației penitenciare – în mărime de pînă 30% din salariul de funcţie;

pentru satisfacerea serviciului în unităţile cu destinaţie specială sau exercitarea funcţiilor de serviciu în condiţii extreme – în mărime de pînă la 25% din salariul de funcţie;

pentru condiţiile de regim:

a) în penitenciarele de tip deschis – în mărime de 10% din salariul de funcţie;

b) în penitenciarele de tip semiînchis, centrele de detenţie pentru minori şi tineri – în mărime de 15% din salariul de funcţie;

c) în penitenciarele de tip închis, izolatoarele de urmărire penală, , casele de arest, spitale – în mărime de 20% din salariul de funcţie;

pentru funcționarii publici cu statut special care efectuează escortarea şi paza deţinuţilor – în mărime de 10% din salariul de funcţie;

pentru specialiştii chinologi, dresorii cîinilor de serviciu, care execută patrularea cu cîinii de serviciu – în mărime de 100 lei, iar pentru cei care hrănesc cîinii în condiţii casnice – în mărime de 300 lei. Sporul în cauză nu se ia în calculul indemnizaţiei unice conform totalurilor activităţii unităţii.

Sporurile în cauză se stabilesc în conformitate cu nomenclatorul aprobat de către directorul Administraţiei**.**

**31.** Pentru aflarea permanentă în dispozitiv, avînd obligaţia să intervină ori de cîte ori este nevoie, la orice oră de zi şi de noapte, pentru rezolvarea problemelor cu caracter de urgenţă, inclusiv în afara orelor de program şi peste durata normală a timpului de muncă, ţinînd cont de particularităţile prevăzute art. 58 alin. (7) din Legea nr. 300/2017 cu privire la sistemul administrației penitenciare – în mărime de pînă la 25% din salariul de funcţie.

Sporul în cauză se stabileşte în limita fondului lunar de salarizare.

 **5.** În cazul detaşării funcționarilor publici cu statut special în cadrul instituțiilor și subdiviziunilor  sistemului administrației penitenciare, acestora li se achită salariul funcţiei în care sînt detaşaţi.

Dacă drepturile salariale (salariul de funcţie şi plăţile suplimentare)  pentru funcţiile în care sînt detaşaţi sînt inferioare celor stabilite pentru funcţiile deţinute anterior, acestora li se va plăti diferenţa de salarii.

Achitarea salariului se efectuează de la locul unde este detaşat.

**6.** Se acordă Administrației Naționale a Penitenciarelor dreptul de a stabili pentru funcționarii publici cu statut special al instituţiilor penitenciare din municipiul Bender, precum şi colaboratorilor detaşaţi în aceste instituţii o indemnizaţie lunară în mărime de pînă la 1,5 salarii de funcţie corespunzătoare categoriei de salarizare stabilite, utilizînd anual, în acest scop, 18 fonduri lunare de salarizare, calculate în raport cu salariile de funcţie.

**7.** Cuantumul salariului lunar, cuvenit funcționarilo publici cu statut special al sistemului administrației penitenciare pentru cîteva zile, dar nu pentru luna deplină, se determină reieşind din numărul zilelor calendaristice ale lunii respective.

**8.** Personalului contractual numit în funcţii vacante din corpul de de ofițeri li se stabileşte salariul de funcţie conform categoriilor de salarizare analogice funcţiilor ocupate prevăzute în schema de încadrare, iar sporurile, suplimentele şi alte drepturi băneşti se stabilesc conform condiţiilor specifice de salarizare pe categorii de angajaţi conform prevederilor Hotărîrii Guvernului nr.1000 din 28  august 2006 „Cu privire la condiţiile de salarizare a angajaţilor civili, cu excepţia funcţionarilor publici şi persoanelor care efectuează deservirea tehnică, din organele apărării naţionale, securităţii statului şi ordinii publice.

Tabelul nr.1

**Salariile de funcţie pentru funcţiile corpului de ofiţeri**

**al Administrației Naționale a Penitenciarelor**

|  |  |
| --- | --- |
| **Funcţia** | **Grila de salarii, lei** |
| Director  | 2000-2750 |
| Director adjunct | 1900-2650 |
| Șef direcție generală | 1850-2600 |
| Șef direcție | 1700-2450 |
| Șef secție, șef serviciu | 1500-2250 |
| Specialist principal, ofițer principal de investigații | 1300-1950 |
| Specialist superior, ofițer superior de investigații | 1200-1800 |
| Specialist, ofițer de investigații | 1100-1650 |

 Tabelul nr.2

**Categoriile de salarizare pentru funcțiile corpului agenților**

**și corpului ofițerilor din cadrul sistemului administrației penitenciare**

**I. Funcțiile personalului instituțiilor penitenciare**

|  |  |
| --- | --- |
| **Funcția** | **Plafonul de deținuți (persoane)** |
| **pînă la 500** | **mai mult de 501** |
| **categoria de salarizare** |
| **I. Corpul ofițerilor** |
| Director penitenciar | 18-20 | 20-21 |
| Șef secție | 17-19 | 19-20 |
| Șef serviciu, specialist principal, ofițer de serviciu | 17-18 | 18-19 |
| Șef sector, laborator, ajutorul ofițerului de serviciu | 16-17 | 17-18 |
| Specialist | 15-16 | 16-17 |
| **II. Corpul agenților** |
| Comandant de grupă, șef de gardă, șef de schimb, șef de escortă, ajutorul ofițerului de serviciu | 14 | 14 |
| Supraveghetor superior, șef cantină, operator, inspector, ajutor al șefului de schimb | 13 | 13 |
| Inspector inferior, supraveghetor, santinelă, chinolog, tehnician, asistent medical, alt efectiv | 9-13 | 9-13 |

**II. Funcțiile personalului subdiviziunilor subordonate nemijlocit Administrației Naționale a Penitenciarelor**

|  |  |
| --- | --- |
| **Funcția** | **Categoria de salarizare** |
| **I. Corpul ofițerilor** |
| Șef subdiviziune | 20-21 |
| Șef secție, comandant batalion | 19-20 |
| Șef serviciu, specialist principal, ofițer de serviciu, comandant companie | 18-19 |
| Specialist superior | 16-17 |
| Specialist, comandant de grupă, pluton | 15-17 |
| **II. Corpul agenților** |
| Comandant de grupă, șef de gardă, plutonier | 13-14 |
| Inspector | 13 |
| Șef de atelier, depozit, punct control; inspector inferior, tehnician, chinolog, santinelă, asistent medical, alt efectiv  | 9-13 |